

[bookmark: _Hlk231213632]PAZIŅOJUMS PAR RAKSTISKU APSPRIEDI
plānotajam atklātajam konkursam
“Darba meklēšanas atbalsta centra tehniskā aprīkojuma iegāde”
(ID Nr. NVA 2026/10_ESF)

Nodarbinātības valsts aģentūras Iepirkuma komisija (turpmāk – Komisija), saskaņā ar Publisko iepirkumu likuma 18. panta 2.1 daļu, rīko apspriedi par plānotā atklātā konkursa “Darba meklēšanas atbalsta centra tehniskā aprīkojuma iegāde” (ID Nr. NVA 2026/10_ESF) nolikumā iekļaujamo informāciju.
1. Apspriedes mērķis:
1.1. Nodrošināt ieinteresēto piegādātāju iespējas iepazīties ar plānotā atklātā konkursa pretendentu atlases prasībām (1. pielikums) un tehnisko specifikāciju (2. pielikums).
1.2. Saņemt ieinteresēto piegādātāju viedokli, iepirkuma procedūras dokumentu pilnveidei.
2. Iepirkuma priekšmets:
2.1. Iepirkuma priekšmets – videokonferenču un audiovizuālā aprīkojuma iegāde, uzstādīšana, konfigurēšana un apmācības, saskaņā ar pasūtītāja tehnisko specifikāciju.
2.2. [bookmark: _Hlk184810337]Paredzamā iepirkuma līgumcena, neskaitot pievienotās vērtības nodokli, ir līdz 70 000,00 EUR (septiņdesmit tūkstoši euro un 00 centi).
2.3. [bookmark: _Hlk71218871]Galvenais CPV kods: 32232000-8 “Videokonferenču iekārtas”, papildu CPV kodi: 32321200-1 “Audiovizuālās iekārtas”, 51310000-8 “Radio, televīzijas, skaņas un videoiekārtu uzstādīšanas pakalpojumi”;
2.4. Piedāvājuma vērtēšanas kritērijs – saimnieciski visizdevīgākais piedāvājums, kas atbilst iepirkuma procedūras nolikuma un tehniskās specifikācijas prasībām, un ir ieguvis visaugstāko vērtējumu, saskaņā ar šādiem piedāvājuma vērtēšanas kritērijiem:
	Kritērija Nr.
	Kritērija apraksts
	Kritērija max punktu skaits

	1.
	Cena bez PVN (EUR) (A)
Maksimālais punktu skaits tiek piešķirts pretendentam, kurš piedāvājis viszemāko cenu par visu preču iegādi.

Pārējiem pretendentiem punkti tik aprēķināti pēc formulas:
A = Azem./ Avērt. x 70, kur:
A – pretendenta iegūtais punktu skaits ar precizitāti līdz 2 cipariem aiz komata;
Azem. – zemākā piedāvātā cena;
Avērt – vērtējamā piedāvātā cena.
	70

	2.
	Kopējais elektroenerģijas patēriņš (kWh) (B)
Maksimālais punktu skaits tiek piešķirts pretendentam ar viszemāko piedāvāto kopējo visu elektroierīču patērēto elektroenerģiju (kWh) 1 stundā pie maksimālās noslodzes.
Kopējais elektroenerģijas patēriņš (kWh) tiek iegūts vadoties no elektropreču ražotāja norādītās maksimālās jaudas (W/ 1000 = kW) un (1 kW = 1 kWh).

Pārējiem pretendentiem punkti tiek piešķirti, aprēķinot pēc formulas:
B = Bzem./ Bvērt. x 20, kur:
B – pretendenta iegūtais punktu skaits ar precizitāti līdz 2 cipariem aiz komata;
Bzem. – viszemākais visu piedāvāto elektropreču elektroenerģijas patēriņš (kWh) 1 stundā pie maksimālas noslodzes visām elektroprecēm kopā (uz kurām attiecas konkrētais parametrs);
Bvērt. – vērtējamais visu piedāvāto elektropreču elektroenerģijas patēriņš (kWh) 1 stundā pie maksimālas noslodzes visām elektroprecēm kopā (uz kurām attiecas konkrētais parametrs).
	20

	3.
	Elektroenerģiju patērējošo preču pagarinātā garantija (virs 24 mēnešiem) (C)
Maksimālais punktu skaits tiek piešķirts pretendentam, kurš visām elektroenerģiju patērējošām precēm piedāvājis maksimāli pieļaujamo pagarināto garantijas termiņu – 60 mēneši.

Pretendentam, kurš visām elektroenerģiju patērējošām precēm piedāvājis minimālo garantijas termiņu – 24 mēneši, tiek piešķirti 0 punkti.

Pārējiem pretendentiem punkti tik aprēķināti pēc formulas:
C = ((Cvērt. – 24) / (60 – 24) x 10, kur:
C – pretendenta iegūtais punktu skaits ar precizitāti līdz 2 cipariem aiz komata;
Cvērt. – vērtējamais elektroenerģiju patērējošo preču garantijas termiņš mēnešos;
24 – minimālais pieļaujamais elektroenerģiju patērējošo preču garantijas termiņš mēnešos;
[bookmark: _GoBack]60 – maksimālais pieļaujamais elektroenerģiju patērējošo preču garantijas termiņš mēnešos.
	10

	Kopā (max) (D):
	100


Katra piedāvājuma skaitlisko vērtējumu aprēķina pēc formulas: D = A + B + C, kur:
D – iegūtais kopējais skaitliskais vērtējums;
A – iegūtais punktu skaits kritērijā Nr.1 ar precizitāti līdz 2 (diviem) cipariem aiz komata;
B – iegūtais punktu skaits kritērijā Nr.2 ar precizitāti līdz 2 (diviem) cipariem aiz komata;
C – iegūtais punktu skaits kritērijā Nr.3 ar precizitāti līdz 2 (diviem) cipariem aiz komata.
2.5. Līguma termiņš – 90 deviņdesmit dienu laikā no līguma noslēgšanas.
2.6. Minimālais garantijas laiks:
2.6.1. visām precēm – vismaz 24 mēneši pēc pieņemšanas-nodošanas akta parakstīšanas;
2.6.2. uzstādīšanas un konfigurācijas darbiem – vismaz 12 mēneši pēc pieņemšanas-nodošanas akta parakstīšanas.
2.7. Pretendents nevar iesniegt piedāvājuma variantus.
3. Ieinteresēto piegādātāju priekšlikumu iesniegšanas kārtība un termiņš:
3.1. Apspriede paredzēta rakstiskā formā.
3.2. Apspriedes veidlapu (3. pielikums) ar ieinteresētā piegādātāja jautājumiem/ komentāriem/ priekšlikumiem par plānotā atklātā konkursa dokumentiem jāiesniedz Elektronisko iepirkumu sistēmā vai jānosūta elektroniski uz pasūtītāja kontaktpersonas elektroniskā pasta adresi: dace.dzerve@nva.gov.lv līdz EIS noteiktajam termiņam.
4. Ierosinājumu izskatīšanas kārtība: Komisija izskata ieinteresēto piegādātāju sniegtos komentārus un izvērtē to pamatotību/ nepieciešamību iekļaut iepirkuma procedūras dokumentos.
5. Apspriedes dokumentēšana:
5.1. Apspriedes norise tiek dokumentēta.
5.2. Piegādātāji ir atbildīgi par savas komercinformācijas/ komercnoslēpuma izpaušanu apspriedē.

Pielikumā:
1. Pretendentu atlases prasības uz 2 lp.;
2. Tehniskā specifikācija uz 3 lp.;
3. Apspriedes veidlapa uz 2 lp.

Komisija jau iepriekš pateicas ieinteresētajiem piegādātājiem par iesaisti un ierosinājumu sniegšanu!

